[{"text_idx": "#000002", "text": "Mae gweithgareddau gwyliau\u2019r haf hwn yn rhad ac am ddim, yn gyfeillgar ac yn feithringar ac wedi\u2019u hysbrydoli gan ein harddangosfa gyfredol Rydyn ni i gyd yn Rhannu'r Un Awyr gan yr artist haniaethol Helen Booth"}, {"text_idx": "#000003", "text": "Mae ein gweithdai wythnosol unwaith eto yn cael eu cynhyrchu gan ein ffrindiau o Ennyn - y sefydliad celfyddydol o Ganolbarth Cymru sy'n darparu gweithgareddau creadigol dwyieithog ar gyfer y gymuned."}, {"text_idx": "#000004", "text": "Gweithdy braslunio gyda Elin Crowley - Byddwn yn edrych ar a thrafod yr arddangosfa gyfredol yn Oriel Davies gan Helen Booth. Byddwn yn sylwi ar y patrymau a'r lliwiau a chymeryd ysbrydoliaeth o'r technegau braslunio ailadroddus a ddefnyddiwyd. Darganfyddwch ddeunyddiau amrywiol braslunio a mwynhewch faeddu'ch dwylo!"}, {"text_idx": "#000007", "text": "Defnyddio pridd fel paent gyda Beth Clewes - Yn y gweithdy hwn byddwn yn creu celf gyda arddull yr artist Helen Booth, byddwn yn arbrofi gyda gwneud marciau ailadroddus gan ddefnyddio pridd fel paent."}, {"text_idx": "#000008", "text": "Potiau Coil Clai gyda Nicky Arscott - Yn y gweithdy hwn byddwn yn creu ein potiau coil clai ein hunain i fynd adref gyda nhw, gan ddefnyddio technegau siapio a gwneud marciau syml wedi\u2019u hysbrydoli gan haenau, siapiau a gweadau gwaith Helen Booth."}, {"text_idx": "#000009", "text": "Arbrofion Haniaethol gyda Nicky Arscott - Pa gelf anhygoel y gallwn ei gwneud pan fyddwn yn chwarae gyda darnau enfawr o gardfwrdd, golau a chysgod, cerddoriaeth, deunyddiau wedi'u hailgylchu a phaent chwistrell? Yn y gweithdy arbrofol hwn nid oes gennym unrhyw syniad beth fydd y canlyniad, ond rydym yn gwybod y bydd yn llawer o hwyl."}, {"text_idx": "#000010", "text": "Rydyn ni i gyd yn rhannu'r un awyr gyda Elin Crowley - Beth sydd gennym ni i gyd yn gyffredin? Wel, rydyn ni i gyd yn rhannu'r un awyr, a gall edrych i fyny'r awyr wneud i ni deimlo llawer o bethau gwahanol, yn fach, yn fawr, yn bwerus, yn ofnus. Gweithdy peintio mynegiannol yn seiliedig ar deitl arddangosfa Helen Booth"}, {"text_idx": "#000011", "text": "HygyrcheddMae Oriel Davies yn adeilad cwbl hygyrch gyda thoiled hygyrch a pharcio i\u2019r anabl. Mae ein gweithdai yn cefnogi ac yn croesawu plant o bob math o allu ac rydym yn hapus i siarad a\u0302 rhieni/gofalwyr a phlant cyn y sesiynau i helpu i wneud y profiad mor gyfoethog a phleserus a\u0302 phosibl. Cysylltwch a\u0302 Kate - gydag unrhyw ymholiadau."}]